พระราชกฤษฎีกากำหนดเขตที่ดิน ในท้องที่อำเภอสวรรคโลก และอำเภอศรีนคร จังหวัดสุโขทัย ให้เป็นเขตปฏิรูปที่ดิน พ.ศ.2525
พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่อำเภอสวรรคโลก และอำเภอศรีนคร
จังหวัดสุโขทัย
ให้เป็นเขตปฏิรูปที่ดิน
พ.ศ. ๒๕๒๕
 

ภูมิพลอดุลยเดช ป.ร.
ให้ไว้ ณ วันที่ ๒๖
มิถุนายน พ.ศ. ๒๕๒๕
เป็นปีที่ ๓๗
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดิน
ในท้องที่อำเภอสวรรคโลก และอำเภอศรีนคร จังหวัดสุโขทัย ให้เป็นเขตปฏิรูปที่ดิน

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๒๕
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑ พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่อำเภอสวรรคโลก และอำเภอศรีนคร จังหวัดสุโขทัย ให้เป็นเขตปฏิรูปที่ดิน พ.ศ. ๒๕๒๕

มาตรา
๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป

มาตรา
๓
ให้ที่ดินในเขตท้องที่อำเภอสวรรคโลก และอำเภอศรีนคร จังหวัดสุโขทัย
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา
๔ ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้
คือ เนื่องจากในท้องที่อำเภอ
สวรรคโลก และอำเภอศรีนคร จังหวัดสุโขทัย
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ และที่ดินมีผลผลิตต่อไร่ต่ำ
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้






























วิภา/ปรับปรุง
๑๒ กันยายน ๒๕๕๗

[๑] ราชกิจจานุเบกษา เล่ม ๙๙/ตอนที่
๙๑/ฉบับพิเศษ หน้า ๒๗/๒ กรกฎาคม ๒๕๒๕